Приложение № 2 към чл. 6 (Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.) на Наредба за условията и реда за извършване на оценка на въздействието върху околната среда (загл. Изм. – ДВ, бл. 3 от 2006 г.)
Информация за преценяване на необходимостта от ОВОС по писмо с рег. № НСЗП-113-9/14.04.2026 г.
I. Информация за контакт с възложителя:
1. Име, постоянен адрес, търговско наименование и седалище.
„ЗЕТА“ ООД, EИК 106591454
постоянен адрес: гр. Бяла Слатина, общ. Бяла Слатина, обл. Враца, ул. „Сладница“ № 28

седалище и адрес на управление: гр. Бяла Слатина, общ. Бяла Слатина, обл. Враца, ул. „Цар Асен“ № 80
              2. Пълен пощенски адрес - гр. Бяла Слатина, общ. Бяла Слатина, обл. Враца, ул. „Цар Асен“ № 80
3. Телефон, факс и e-mail – 0888 927 409, zeta2005@abv.bg
4. Лице за контакти – Петко Петков
II. Резюме на инвестиционното предложение:
1. Характеристики на инвестиционното предложение:
а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;
Инвестиционното предложение предвижда напояване на земеделски култури: царевица – за зърно и други зърнено-житни култури с площ от 336 дка в землище гр. Бяла Слатина, с използване на водоспестяваща поливна технология чрез дъждуване с пивотна кръгова система.
За водоизточник ще се използват водите от съществуваща мрежа (съществуващи съоръжения – напоителни канали и водопроводи), стопанисвана от „Напоителни системи“ ЕАД, Клон Мизия. 

Водовземането ще се извършва от напоителен канал Р-14, захранван от язовир Еница, находящ се в общ. Кнежа,  изграден преди 2013 г. 

Каналът Р-14 минава покрай блока, вътре в блока има стар подземен водопровод, стопанисвани от Напоителни системи ЕАД, клон „Мизия“. 

Водопровдът е съществуващ  - Ø 200, функционален и не е част от настоящата инвестиция. Същият е от полиетиленови тръби PN 10, Ø 200 с дължина от мястото на водовземане до хидрант при центъра на пивота -735 m.
Видът на поливната система е пивот: преместваема кръгова пивотна структура. 
Тази система е подходяща за напояване на големи площи, при висока производителност и нисък разход на енергия и труд. Пивотът е предвиден за монтиране на определен полеван блок. Работи с голем дебит при ниско налягане и гарантира равномерното разпределение на водата. 

Избраният начин на напояване е чрез дъждуване. Дъждуването е най-близко до естественото в природата подаване на водата. 
Предимствата му са: 

-възможност за регулиране на поливната норма; 
-равномерно напояване на цялата площ – оптимално разпределение на водата в почвата – хоризонтално и вертикално; 
-регулиране и повишаване на въздушната влажност; 
-подобряване на газообмена в почвата; 
-отмиване на прахови частици от листната маса, съответно подобряване интензивността на фотосинтезата и дишането на растенията.

Характеристики на поливната система. 

Всички елементи на поливната система са машини и оборудване. Спецификата на обекта не предвижда строително -монтажни дейности, изкопни и насипни работи. До имотите има съществуващи междуселищни и стопански пътища. Водата ще се доставя от „Напоителни системи“ ЕАД, Клон Мизия по съществуващи съоръжения – напоителни канали и водопроводи.

Изборът на големината на пивота е съобразен с наличната инфраструктура на „Напоителни системи“ ЕАД, Клон Мизия от една страна, а от друга с техническите характеристики на наличния в стопанството помпен агрегат, както и с географското ограничение заради преминаващи електропроводи (ВЕЛ) високо напрежение над голяма част от блока.

Елементи на поливната система: 

1.Пивот централен (кръгов) съставен от:  Централна част с входна галванизирана тръба 4 средни спана и 1 краен спан, 1 надвиснала част, комплект разпръсквачи, краен разпръсквач, 

1.1Дизелов електрогенератор. 

1.2Дизелов помпен агрегат – 1 (Един) брой – наличен в стопанството.

1.3Филтърна система – Екранен У-филтър, Водомер, ВиК арматура и др. – 1 (Един) комплект

1.4Водовземането и захранването на поливната система ще е от мрежата на Напоителни системи ЕАД, клон „Мизия“. Водовземане от напоителен канал Р-14.

Измервателни уреди. Предвижда се поставянето на Водомер за отчитане на използваните водни количества. Водомер може да се постави веднага след помпата или в случай на нужда, на място, посочено от „Напоителни системи“ ЕАД.
Производителност на поливната система:

Пивот централен - Кръгов – Със следните проектни характеристики: дължина на системата 302,03 m, с покритие 327,02 m, обща площ на покритие – 336 дка за една пълна позиция (една кръгова позиция 360°). 

Кръгов централен пивот - 302 m - 10 mm/24 h - 360°

Дизелов Електрогенератор 11 KVA, монтиран на центъра на пивота. За  електрическо захранване за движението на пивота - Консумирана мощност от пивота – 2,76 – 4,23 kW
 Дизелово моторен помпен агрегат. 

Дизеловият помпен агрегат е наличен в стопанството и не е предмет на инвестицията. Агрегатът е оборудван с помпа марка Caprari. Параметрите на помпата към дизеловия агрегат позволява постигане на подходящи параметри при различни обороти на двигателя.

Филтърна система – Екранен У-филтър

Напоителен канал Р-14, минава покрай блока, вътре в блока има стар подземен водопровод, стопанисвани от Напоителни системи ЕАД, клон „Мизия“. Водопроводът е съществуващ – Ø 200, функционален и не е предмет на настоящата разработка, и не е част от инвестицията. Хидравлични изчисления се налагат само за целите на разработката - определянето на производителността на поливната система и избора на помпа.

Водопроводът е от полиетиленови тръби PN 10, Ø 200 с дължина от мястото на водовземане до хидрант при центъра на пивота -  735 m.
Хидравлични изчисления на тръбопровод - Максимални загуби на налягане (J) във водопровод от тръби от полиетилен висока плътност (HDPE), РЕ 100, PN10, SDR17. 

Минималното налягане на входа на системата – Hmin = 39,5 m 

Дебит – Q = 140m3/h или 38,9 ℓ/s, 

Линейни загуби на налягане, в следствие на триене са следните:

за тръба Ø 200, с дължина 735 m,  J = 0.0119 m/m или H = 8,75 m

Денивелация D1 = - 4 m

Общите загуби на налягане възлизат на ΣJ = 4,75 m при скорост v = 1, 61 m/s.

Следователно налягането при помпата следва да е H ≥ 44,25 m (± 2 m от загуби при фитинги). Вземайки предвид ограниченията на филтърната система и допустимата загуба на налягане при замърсяване – до 0,5 bar, възможно е да се налага работа при по-високо налягане на помпата. Дизеловият Помпен агрегат ще работи и постига търсените минимални характеристики при 1450 – 1600 об./мин.

БРУТНА НАПОИТЕЛНА НОРМА. 

Поливните и напоителните норми са съобразени с НАРЕДБА ЗА НОРМИТЕ ЗА ВОДОПОТРЕБЛЕНИЕ В сила от 27.12.2016 г. Приета с ПМС № 371 от 22.12.2016 г. Поливните полета попадат в Хидромелиоративен район към III агроклиматична група

Нормите за водопотребление, съгласно наредбата са равни на брутните напоителни норми: при средно суха година – за полски култури, трайни насаждения, етеричномаслени култури. 

При определяне на поливната и напоителната норма се вземат предвид  осреднените климатични данни. Водопотреблението на културите зависи от тяхното развитие, фенофаза, температурата на въздуха, температура на почвата  и т.н.

Според „Норми за проектиране на хидромелиоративни системи“ при напояване чрез дъждуване проектната стойност на коефициента на полезно действие на поливната площадка е 0,87 – 0,89, а при гравитачно 0,84 – 0,85. С този коефициент следва да се увеличи нетната поливна норма при различните видове системи, за да бъде задоволена нуждата от вода на отглежданите култури. 

3.1. Царевица: 

Поливната норма, съгласно почвения тип 
            m = 30 m3/дка;

Максимален брой на поливките 


  6 за сезон

Обща площ 





             336 дка

Напоителна норма (дка)


             
  М = 180 m3/дка

Брутна напоителна норма


            Мбр = 202 m3/дка 
                                                                                      67 872 m3 / 336 дка
Дебит на една поливна система 

 
 Q = 140 m3/h 

Максимално дневно потребление:

              

3360 m3 (при 24 часова поливка) 

ПОТЕНЦИАЛНИ ИКОНОМИИ И ЕФЕКТИВНИ ИКОНОМИИ НА ВОДА НА НАПОИТЕЛНАТА СИСТЕМА 

Предвидените инвестиции в настоящия инженерен проект са за въвеждане на напояване чрез дъждуване, с вода осигурена от „Напоителни системи“ ЕАД, Клон Мизия, с основен водоизточник-язовир Еница. Язовир Еница се ползва с цел напояване на култури и за съхраняване на зимни води от водосбора му, като при нужда се пълни и от двете помпени станции от р. Искър при с. Чомаковци и при с. Лепница. Язовирът попада в повърхностно водно тяло  с код  BG1IS135R1026 от ПУРБ 2022 – 2027 Дунавски район  – р. Искър от вливане на р. Златна Панега при Червен бряг до вливане на р. Гостиля при Ставерци. 

Поливните и напоителните норми са съобразени с НАРЕДБА ЗА НОРМИТЕ ЗА ВОДОПОТРЕБЛЕНИЕ В сила от 27.12.2016 г. Приета с ПМС № 371 от 22.12.2016 г. Поливните полета попадат в Хидромелиоративен район към III агроклиматична група.

Потенциалната икономия на вода (ПИВ) представлява разликата между съществуващото потребление (гравитачно напояване) и бъдещото потребление в резултат на планираните инвестиции  в напоителни системи (напояване чрез дъждуване). Бъдещото потребление се определя на базата на изчисления коефициент на полезно действие, съответстващ на проекта за дъждуване на разглежданите площи. 

При Царевица за зърно нормативно определена брутна напоителна норма за гравитачно напояване в Хидромелиоративен район към III агроклиматична група е Мбр  = 400 m3/дка

Мбр 400 m3/дка – 20% = 320 m3/дка или ПИВ = 80 m3/дка

Ефективно намаление на потреблението на вода (ЕИВ) се дефинира като разлика между консумираните проектни обеми вода от напоителната система преди инвестицията и очакваните консумирани обеми след инвестицията.

Инвестициите, за които екологичното или количественото състояние на водното тяло, което се засяга, е определено в по-ниско от добро състояние, в съответния действащ ПУРБ, трябва да осигурят ефективно намаление на потреблението на вода (ЕИВ) с не по-малко от 60 % на сто от ПИВ, или в случая 

- при царевица за зърно - допълнителна икономия 60 % от 80 m3/дка = 48 m3/дка,

или общата икономия (ПИВ + ЕИВ) трябва да е не по-малка от 80 + 48 = 128 m3/дка, съответно максимално допустимата брутна напоителна норма след инвестицията е 272 m3/дка

	култура
	Нормативно определена Брутна напоителна норма - гравитачно напояване m3/дка
	ПИВ 20%
	ЕИВ 60% от ПИВ
	Максимално допустима напоителна норма с постигане на ПИВ и ЕИВ
	Проектна Брутна напоителна норма, m3/дка
	Ефективна Годишна икономия

	
	
	m3/дка
	m3/дка
	m3/дка
	
	m3/дка
	общо m3

	Царевица за зърно
	400
	-80
	-48
	272
	202
	198
	66 526


Ефективната годишна икономия е 198 m3/дка при царевицата, което надвишава съществено минимално изискваната икономия от 128 m3/дка за царевица. Следователно постигнатата проектна икономия на вода отговаря на заложените критерии за ПИВ и ЕИВ.
Предвидените инвестиции по проекта изпълняват изискването на условията за кандидатстване по II.Г.1 - ИНВЕСТИЦИИ В ЗЕМЕДЕЛСКИТЕ СТОПАНСТВА ПРИЕМ № II/Г/1/0/1, като чрез инвестициите  се постигат значително над 20 на сто потенциална икономия на вода и ефективно намаление на консумацията на вода с повече от 60 на сто от потенциалната икономия.

Басейнова дирекция „Дунавски район“ мотивирано е изразила становище с изх. № ПУ-01-308-1/31.03.2026 г., че инвестиционното предложение e допустимо спрямо ПУРБ 2022-2027 г. и ПУРН 2022-2027 г. при спазване на мерките и законовите изисквания, изразени в документа.

б) взаимовръзка и кумулиране с други съществуващи и/или одобрени инвестиционни предложения;
Взаимовръзка и кумулиране с други съществуващи и/или одобрени инвестиционни предложени на  „ЗЕТА“ ООД, няма.
в) използване на природни ресурси по време на строителството и експлоатацията на земните недра, почвите, водите и на биологичното разнообразие;
Настоящото ИП касае доставка и монтаж на преместваема пивотна кръгова структура, за която не е необходимо издаване на разрешение за строеж, поради което не се предвижда строителство и използване на природни ресурси по време на строителство.

г) генериране на отпадъци - видове, количества и начин на третиране, и отпадъчни води;
По време на експлоатацията на обекта и дейността няма да се генерират отпадъци. Битовите, които биха били минимални такива ще се събират от работещите на площадката и ще се връщат в гр. Бяла Слатина.

От дейността няма да се генерират отпадъчни води. Не е необходимо предвиждане и изграждане на съоръжения за третиране на отпадъчни води. Не се предвижда заустване на отпадъчни води в повърхностен воден обект.

д) замърсяване и вредно въздействие; дискомфорт на околната среда;
Eлементи на екологосъобразно функциониране и недопускане на замърсяване и дискомфорт на околната среда са: 
             - по отношение на Почвата в района, която е: Излужен чернозем, тежко песъчливо-глинест, почвена група по ФАО: (Ch) Haplic Chernozem. С мощен хумусно-акумулативен слой (60 – 80 cm) и безкарбонатен преход (30 – 50 cm), включва следните ключови мерки при експлоатацията на обекти:   Опазване от замърсяване: Недопускане на разливи на гориво-смазочни материали (ГСМ), химикали или опасни отпадъци върху почвата. Машините ще се поддържат технически изправни; Складиране на материали: Материалите и отпадъците се съхраняват на специално оборудвани площадки с непропусклива настилка, за да се предотвратят течове в почвените слоеве; Предотвратяване на ерозия: Използване на методи като затревяване, покриване на открити почвени участъци и изграждане на дренажни системи за намаляване на оттока на вода; Управление на почвения слой: ако се налага отнемане на хумусният (повърхностен) слой, същият ще се рекултивира на терена; Ограничаване на уплътняването: Ограничаване на движението на тежка техника до определени зони, за да не се нарушава структурата и дишането на почвата и запазването на въглерода в нея.
- Земните недра – реализацията на инвестиционното предложение няма да доведе до промяна на геоложката основа с произтичащи от това последици;

- Въздухът – няма да се генерират вредни вещества, които да се отделят в атмосферата;

- Шумът – не се предвижда надвишаване на нормите;

е) риск от големи аварии и/или бедствия, които са свързани с инвестиционното предложение;
Възложителят не предвижда инциденти по време на експлоатацията. По време на експлоатацията Възложителят ще прилага правилата за безопасна работа. Обектът няма да съдържа опасни химически вещества в количество и обеми над допустимото, съгласно екологичното законодателство.
ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.
Реализирането на инвестиционното предложение няма да окаже отрицателно въздействие върху здравето на населението в района. По време на изпълнението здравният риск на работещите се формира от наличните вредни фактори на работната среда /шум, вибрации, прах/. При напояването на земеделските култури не се очаква промяна в качеството на атмосферния въздух, т.е. няма да се отделят вредности от работата му.

2. Местоположение на площадката, включително необходима площ за временни дейности по време на строителството.
Предвидените за напояване зърнено-житни култури в земеделските земи, ползвани и обработвани от възложителя-фирма Зета ООД с поливната преместваема пивотна система/структура е предвидено да обезпечи площ от 33,6 Ха (336 дка) в землището на гр. Бяла Слатина, общ. Бяла Слатина, обл. Враца. 
Предвидените инвестиции в настоящия инженерен проект са за въвеждане на напояване чрез дъждуване, с вода осигурена от „Напоителни системи“ ЕАД, Клон Мизия. Основният водоизточник, захранващ напоителната инфраструктура на „Напоителни системи“ ЕАД, Клон Мизия е язовир Еница, изграден преди 2013 година. 

За функционирането на обекта не е необходима площ за временни дейности и строителство.

3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.
   Целта е да се обособи ново поливно поле,  в което да се отглеждат и поливат земеделски култури в посочените масиви, за което не е необходимо изграждане на нова инфраструктура и промяна на съществуващата такава. 

Кръгов централен пивот - 302 m - 10 mm/24 h - 360°

	СЪСТАВ
	
	
	
	
	
	
	
	
	
	
	
	 

	 
	1
	Централен Пивот, 6 5/8" диаметър с изходно коляно  
	
	0.33
	m

	 
	3
	Спан
	59.4
	метра
	дължина, 5 9/16” (141,3 mm) диаметър 
	
	237,6
	m

	 
	
	 3/4 H.P. Мотор с редуктор и гуми с галванизирани джанти
	
	14.9*24
	 

	 
	1
	Спан
	53.5
	метра
	дължина, 5 9/16” (141,3 mm) диаметър 
	
	53,5
	m

	 
	
	 3/4 H.P. Мотор с редуктор и гуми с галванизирани джанти
	
	14.9*24

	 
	1
	Крайна част
	10.6
	метра
	
	
	
	
	
	
	10.6
	m

	 
	Обща дължина на системата
	
	
	
	
	
	
	302,03
	m

	 
	Обхват (радиус) на крайния разпръсквач
	
	
	
	
	25
	m

	 
	Радиус на общо напояваната ивица
	
	
	
	
	
	327,03
	m

	 
	Сектор на напояване
	360°
	
	
	
	
	
	360
	Градуса

	 
	ОБЩО НАПОЯВАНА ПЛОЩ
	
	
	
	
	
	
	33.6
	Хектара



	БАЗОВА ИНФОРМАЦИЯ
	
	
	
	
	
	
	
	
	 
	 

	 
	Планиран Хидромодул* (24 часа) 
	
	
	
	
	
	1.16
	  L/S/Ha

	 
	Дневна поливна норма
	
	
	
	
	
	
	
	10.00
	  L/m2

	 
	Теоретичен дебит
	
	
	
	
	
	
	
	
	139995
	  L/час

	 
	Време за напояване на ден
	
	
	
	
	
	
	24
	часа

	 
	Скорост на придвижване
	
	
	
	
	
	
	
	2,7
	  m/минута

	 
	Минимално време за изпълнение на оборот
	
	
	
	
	11.30
	часа

	 
	Минимална Обща поливна норма за един оборот
	
	
	
	4.71
	  L/m2

	 
	Очаквана равномерност на напояването
	
	
	
	
	85
	  %

	 
	Минимална Нетна поливна норма за един оборот
	
	
	
	4,00
	  L/m2

	 
	Еквивалентен хидромодул, приет за изчисленията
	24
	часа
	
	1.16
	  L/S/Ha

	 
	РЕАЛЕН ДЕБИТ
	
	
	
	
	
	
	
	
	140
	  m3/h

	ЗАГУБИ НА НАЛЯГАНЕ
	
	
	
	
	
	
	
	
	 
	 

	 
	Необходимо налягане на последния разпръсквач 
	
	
	
	15.8
	  М.В.С.  

	 
	Загуба на налягане в регулатора на налягане
	
	
	
	
	3
	  М.В.С.  

	 
	Загуба на налягане в системата
	
	
	
	
	
	
	9.2
	  М.В.С.  

	 
	Височина на разпръсквачите
	
	
	
	
	
	
	2.5
	m

	 
	Загуба на налягане в Клапаните
	
	
	
	
	
	
	1
	  М.В.С.  

	 
	Загуба на налягане при фитингите
	
	
	
	
	
	4
	  М.В.С.  

	 
	Максимална неравност на полето
	
	
	
	
	
	4
	m

	 
	НЕОБХОДИМО НАЛЯГАНЕ НА ВХОДА НА СИСТЕМАТА
	
	
	39.5
	  М.В.С.  

	 
	 
	 
	 
	 
	 
	 
	 
	 
	 
	 
	 
	3.87
	  BAR


АГРОТЕХНИЧЕСКИ ДАННИ – ОБОБЩЕНИЕ

	ОБЩО НАПОЯВАНА ПЛОЩ
	 
	33.6
	 Ха

	РЕАЛЕН ДЕБИТ
	
	
	
	
	
	
	
	
	140
	  m3/h

	НАЛЯГАНЕ НА ВХОДА НА СИСТЕМАТА
	
	
	
	
	
	39.5
	М.В.С.

	МИНИМАЛНА СКОРОСТ НА ПРИДВИЖВАНЕ
	
	
	
	
	2.7
	  M/min.

	МИНИМАЛНО ВРЕМЕ ЗА ИЗПЪЛНЕНИЕ НА ОБОРОТ
	
	
	
	11.30
	часа

	МИНИМАЛНА ПОЛИВНА НОРМА НА ОБОРОТ
	
	
	
	
	4.71
	  L/M2

	Размер на гумите
	
	
	
	
	
	
	     14.9*24
	

	Електрическа мощност необходима до центъра на пивота
	3.75
	HP
	2.76
	KW

	 + бустерна помпа
	 
	 
	 
	 
	 
	 
	5,75
	HP
	4.23
	KW


Няма наличие на опасни вещества от Приложение № 3 към чл. 103, ал. 1 и не се очаква да се генерират на площадката, от ИП и дейността.

4. Схема на нова или промяна на съществуваща пътна инфраструктура.
ИП не предвижда нова или промяна на съществуващата инфраструктура.

5. Програма за дейностите, включително за строителство, експлоатация и фазите на закриване, възстановяване и последващо използване.
Инвестиционното предложение, включващо Хидромелиоративни дейности по напояване на земеделски култури чрез дъждуване с пивотна система с използване на водите от напоителен канал Р-14, захранван от язовир Еница, стопанисван от „Напоителни системи“ ЕАД, клон Мизия не обхваща строително- монтажни дейности. 
6. Предлагани методи за строителство.
Не се предвижда строителство.

7. Доказване на необходимостта от инвестиционното предложение.
Целта на кандидата е да повиши своята конкурентоспособност чрез инвестицци/ инвестиционно предложение за напояване на земеделски култури в обработваните от фирмата, земеделски земи, с площ от 336 дка в землището на гр. Бяла Слатина с използване на водоспестяваща поливна технология чрез дъждуване с пивотна система.

Инвестиционното предложение е предмет на проектна инициатива подадена със заявление за подпомагане по Интервенция по II.Г.1 - Инвестиции в земеделските стопанства от Стратегическия план за развитие на земеделието и селските райони на Република България за периода 2023-2027 г.: 
8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.
Инвестиционното предложение предвижда напояване на земеделски култури  с площ 336 дка в землището на гр. Бяла Слатина с използване на водоспестяваща поливна технология чрез дъждуване с пивотна система. За водоизточник ще се използват водите от съществуваща мрежа (съществуващи съоръжения – напоителни канали и водопроводи), стопанисвана от „Напоителни системи“ ЕАД, клон Мизия. Водовземането ще се извършва от напоителен канал Р-14, захранван от язовир Еница, изграден преди 2013 г. Каналът Р-14 минава по стар подземен водопровод. Водопроводът е съществуващ, функционален и не е предмет на настоящата разработка и не е част от инвестицията.
Инвестиционното предложение не попада в санитарно – охранителни зони на водоизточници или буферните им зони.

Предвиденото в ИП напояване с доставчик на вода „Напоителни системи“ ЕАД не подлежи на разрешителен режим.

Съгласно План за управление на речните басейни (ПУРБ) 2022-2027 г. в Дунавски район: 
Относно: Повърхностните водни тела

ИП попада във водосбора на повърхностно водно тяло /ВТ/ с код BG1IS100R025 и име „ГОСТИЛЯ“ с географски обхват „р. Гостиля от извор до вливане в р. Искър при Ставерци и Староселци“. Водното тяло е естествено, оценено в умерено екологично състояние и неизвестно химично състояние. 
Земеделските земи се намират в близост до имоти с вид територия, заета от води и водни обекти, с начин на трайно ползване – Напоителен канал (ПИ с идентификатори  07702.92.47, 07702.91.24, 07702.90.28 и 07702.88.39). Предвидените в ИП дейности са насочени към използване на водоспестяваща система за напояване, захранваща се от напоителен канал на „Напоителни системи“ ЕАД – клон Мизия. 
В тази връзка не се очаква реализацията на ИП да окаже негативно въздействие върху екологичното и/или химичното състояние на водното тяло.

Относно: Подземните водни тела (ПВТ)
ИП попада в района на разпространение на ПВТ с код BG1G0000QPL023, име „Порови води в Кватернера – между реките Лом и Искър“, ПВТ с код BG1G00000N2034, име „Порови води в Неогена – Ломско – Плевенска депресия“ и ПВТ с код BG1G000N1BP036, име „Карстови води в Ломско – Плевенската депресия“. 
ПВТ са оценени в добро химично и добро количествено състояние. 
Планираните в ИП дейности не предвиждат ползване и/или водовземане от подземни води, както и няма посочени дейности, които биха могли да доведат до пряко замърсяване на подземните води. При спазване на добрите земеделски практики не се очаква реализирането на предвидените в ИП дейности да  окаже негативно влияние върху ПВТ и да доведе до не постигане на поставените цели.
Относно: Зони за защита на водите, съгласно чл. 119а, ал. 1 от ЗВ
ИП попада в следните зони за защита на водите – всички подземни водни тела в Дунавски район са определени като зони за защита на водите предназначение за питейно-битово водоснабдяване от подземни води; зони в които водите са чувствителни към биогенни елементи – нитратно уязвима зона и чувствителна зона. 
Реализирането на ИП не се очаква да доведе до въздействие върху горепосочените ЗЗ на водите.

Относно: Санитарно – охранителни зони (СОЗ), съгласно чл.119, ал. 4, т. 2 от ЗВ и буферни зони около водовземните съоръжения/системи в случаите, когато не са определени СОЗ с цел опазване на водоизточниците, използвани за питейно – битово водоснабдяване

Към настоящия момент ИП не попада в СОЗ, определени в съответствие с изискванията на Наредба 3/16.10.2000 г. и не попада в буферна зона (радиус 1 000 м) около водовземни съоръжения за питейно – битово водоснабдяване без определена СОЗ по реда на същата наредба.
Заложените мерки в ПУРБ 2022-2027 г., ще бъдат взети в предвид при реализиране и експлоатация на ИП, като ще бъдат спазени:  приложимите за ИП мерки и действия към тях, планирани в Програмата от мерки към плана, в т.ч.: 
NI_1 Намаляване на замърсяването с нитрати от земеделски източници; 
DP_13 Опазване на водите от замърсяване с препарати за растителна защита; 
DP_7 Въвеждане и изпълнение на изисквания за добро земеделско и екологично състояние на селскостопанските площи; 
GD_1, PM_2 Опазване на химичното състояние на подземните води от замърсяване и влошаване; 
EW_1 Намаляване на водовземането чрез въвеждане на водоспестяващи технологии и др.
Това ни дава основание за реализация на ИП. Същото е допустима спрямо целите и мерките за постигане на добро състояние на водите, определени в ПУРБ 2022-2027 г. и не се очаква да окаже значително въздействие върху водите, при спазване на описаните мерки.

Съгласно Планът за управление на риска от наводнения (ПУРН) 2022-2027 г. в Дунавски район, ИП не попада в район със значителен потенциален риск от наводнения (РЗПРН), което дава основание за неговата реализация и допустимост спрямо ПУРН 2022-2027 г., като предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятни последици.
В закона за водите (ЗВ) също няма забрани, касаещи предвидените дейности в ИП: Водите предназначени за напояване отговарят на изискванията на Наредба № 18 от 27.05.2009 г. за качеството на водите за напояване на земеделските култури с цел опазване на водите от замърсяване с нитрати от земеделски източници при експлоатация на ИП, както и при спазване на изискванията на Наредба № 2 от 13 септември 2007 г. за опазване на водите от замърсяване  с нитрати от земеделски източници и Правилата за добра земеделска практика. А поддържане на земята в добро земеделско и екологично състояние” е такава практика, която при извършване на напояване на земеделските култури, не се оказва вредно въздействие върху почвата и растенията, каквато е и настоящата инвестиция.
9. Съществуващо земеползване по границите на площадката или трасето на инвестиционното предложение.
Инвестиционното предложение ще се изгради върху земеделска земя. Следователно няма да доведе до нарушаване на баланса на земеделската производителност за района. Имотите граничат със земеделски земи.

10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.
Местоположението на територията, предмет на инвестиционното предложение не попада в границите на защитени територии по смисъла на Закона за защитените територии, както и в границите на защитени зони (НАТУРА 2000 места) по смисъла на ЗБР. Инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.
11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).
Водовземането ще се извършва от напоителен канал Р-14, захранван от язовир Еница. 

Каналът Р-14 минава покрай блока, вътре в блока има стар подземен водопровод, стопанисвани от Напоителни системи ЕАД, клон „Мизия“. 

Водопровдът е съществуващ  - Ø 200, функционален и не е част от настоящата инвестиция. Същият е от полиетиленови тръби PN 10, Ø 200 с дължина от мястото на водовземане до хидрант при центъра на пивота -735 m. В тази връзка, такъв вид строителство (нов водопровод), в инвестиционното предложение,  не се предвижда.
12. Необходимост от други разрешителни, свързани с инвестиционното предложение.
За изпълнение на инвестиционното предложение е сключен Предварителен договор №49/18.11.2025 г., сключен с Напоителни системи ЕАД, клон Мизия.
III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:
1. съществуващо и одобрено земеползване –Инвестиционното предложение предвижда напояване на земеделски култури в землище гр. Бяла Слатина, обл. Враца, с използване на водоспестяваща поливна технология чрез дъждуване с пивотна система. Земеползването е на основание споразумение за стопанската 2025/2026 година за масивите за ползване на земеделските земи, изготвен на основание чл. 37в, ал. 3 от 3CII33.
2. мочурища, крайречни области, речни устия – не се засягат;
3. крайбрежни зони и морска околна среда – не се засягат;
4. планински и горски райони – не се засягат;
5. защитени със закон територии – не се засягат, тъй като местоположението на територия на действие на ИП не попада в границите на защитени територии по смисъла на Закона за защитените територии;
6. засегнати елементи от Националната екологична мрежа – не се засягат,  тъй като местоположението на територия на действие на ИП в границите на защитени зони от Натура 2000, по смисъла на ЗБР.
7. ландшафт и обекти с историческа, културна или археологическа стойност – не се засягат, тъй като не са налични на площадката;
8. територии и/или зони и обекти със специфичен санитарен статут или подлежащи на здравна защита – не се засягат, тъй като ИП не попада в СОЗ;
IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:
1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.
Въздействие върху населението и човешкото здраве

По време на монтажните работи

Инвестиционното предложение е за „Хидромелиоративни дейности по напояване на земеделски култури чрез дъждуване с пивотна система, с използване на водите от напоителен канал Р-14, захранван от язовир „Еница“, стопанисван от „Напоителни системи“ ЕАД, клон Мизия“.  Не се очаква да окаже негативно въздействие върху населението и човешкото здраве.
Вид на въздействието: Не се очаква въздействие върху населението  и човешкото здраве в района на ИП. Реализирането на инвестиционното предложение не оказва неблагоприятно въздействие върху нито един от факторите на жизнената среда и съответно не крие риск за човешкото здраве. Въздействието върху населението се очаква да бъде и положително и непряко.
По време на експлоатацията

Очаква се инвестиционното предложение да има положителен ефект върху населението като последица от разкриването на нови работни места. 

Инвестиционното предложение не е източник на вредности в околната среда, които да крият риск за здравето на населението – както е описано и по-горе, в резултат от експлоатацията на съоръжението, не се генерират отпадъчни води, както и отпадъчни газове в атмосферата. По време на експлоатацията инвестиционното предложение не е източник на вредни физични фактори като светлинно, топлинно излъчване или електромагнитни лъчения и не се очакват вредни въздействия от страна на физическите фактори шум, вибрации, йонизиращи или нейонизиращи лъчения. 

Въздействие върху културно-историческото наследство

По време на монтажните работи
Културно-историческото наследство не се наблюдава на площадката.
Вид на въздействието: отрицателно;

Реализацията на ИП не е свързана с поява на кумулативен ефект върху културно-историческото наследство.
По време на експлоатацията
По време на експлоатацията не се очаква въздействие върху археологически обекти.

Въздействие върху климата и качеството на атмосферния въздух

Климат: няма да има изменение в режима и пространственото разпределение на стойностите на климатичните елементи в разглеждания район.
Атмосферен въздух
По време на монтажните работи

Монтажните работи, които ще бъдат извършени с цел реализация на ИП, са източник единствено на неорганизирани емисии от прах и вредни вещества от отработените газове от двигателите с вътрешно горене (ДВГ) на използваната техника. 

Вид на въздействието: отрицателно;

Естество на въздействието: ниска степен;

По време на експлоатацията

Експлоатацията на инвестиционното предложение не е свързана с образуването на емисии на вредни вещества в атмосферния въздух. 

Вид и естество на въздействието: инвестиционното предложение няма вероятност за поява на въздействие.
Въздействие върху повърхностните и подземните води

Повърхностни води/Повърхностните водни тела

ИП попада във водосбора на повърхностно водно тяло /ВТ/ с код BG1IS100R025 с име „ГОСТИЛЯ“ с географски обхват „р. Гостиля от извор до вливане в р. Искър при Ставерци и Староселци“. Водното тяло е естествено, оценено в умерено екологично състояние и неизвестно химично състояние. 
Земеделските земи се намират в близост до имоти с вид територия, заета от води и водни обекти, с начин на трайно ползване – Напоителен канал (ПИ с идентификатори  07702.92.47, 07702.91.24, 07702.90.28 и 07702.88.39). Предвидените в ИП дейности са насочени към използване на водоспестяваща система за напояване, захранваща се от напоителен канал на „Напоителни системи“ ЕАД – клон Мизия. 

В тази връзка не се очаква реализацията на ИП да окаже негативно въздействие върху екологичното и/или химичното състояние на водното тяло.
Подземни води/Подземните водни тела (ПВТ)
ИП попада в района на разпространение на ПВТ с код BG1G0000QPL023, име „Порови води в Кватернера – между реките Лом и Искър“, ПВТ с код BG1G00000N2034, име „Порови води в Неогена – Ломско – Плевенска депресия“ и ПВТ с код BG1G000N1BP036, име „Карстови води в Ломско – Плевенската депресия“. 

ПВТ са оценени в добро химично и добро количествено състояние. 

Планираните в ИП дейности не предвиждат ползване и/или водовземане от подземни води, както и няма посочени дейности, които биха могли да доведат до пряко замърсяване на подземните води. При спазване на добрите земеделски практики не се очаква реализирането на предвидените в ИП дейности да  окаже негативно влияние върху ПВТ и да доведе до не постигане на поставените цели.

Предвид отдалечеността на инвестиционното предложение от обектите, подлежащи на здравна защита (СОЗ) и очакваните незначителни вредности единствено от шум, прахови и газови емисии, може да се заключи, че на този етап от осъществяване на инвестиционното предложение не се очаква въздействие върху населението от физични и химични вредности, генерирани в хода на монтажните дейности, предвид това, че въздействие върху компонентите на околната среда се очаква локално, единствено в границите на засегнатия участък.

Не е очаква генерираните шумови и прахови и газови емисии от ДВГ да окажат каквото и да е въздействие върху работниците на обекта.

Зони за защита на водите, съгласно чл. 119а, ал. 1 от ЗВ

ИП попада в следните зони за защита на водите – всички подземни водни тела в Дунавски район са определени като зони за защита на водите предназначение за питейно-битово водоснабдяване от подземни води; зони в които водите са чувствителни към биогенни елементи – нитратно уязвима зона и чувствителна зона. 

Реализирането на ИП не се очаква да доведе до въздействие върху горепосочените ЗЗ на водите.

Санитарно – охранителни зони (СОЗ), съгласно чл.119, ал. 4, т. 2 от ЗВ и буферни зони около водовземните съоръжения/системи в случаите, когато не са определени СОЗ с цел опазване на водоизточниците, използвани за питейно – битово водоснабдяване

ИП не попада в СОЗ, определени в съответствие с изискванията на Наредба 3/16.10.2000 г. и не попада в буферна зона (радиус 1 000 м) около водовземни съоръжения за питейно – битово водоснабдяване без определена СОЗ по реда на същата наредба.

Заложените мерки в ПУРБ 2022-2027 г., ще бъдат взети в предвид при реализиране и експлоатация на ИП, като ще бъдат спазени:  приложимите за ИП мерки и действия към тях, планирани в Програмата от мерки към плана, в т.ч.: 

NI_1 Намаляване на замърсяването с нитрати от земеделски източници; 

DP_13 Опазване на водите от замърсяване с препарати за растителна защита; 

DP_7 Въвеждане и изпълнение на изисквания за добро земеделско и екологично състояние на селскостопанските площи; 

GD_1, PM_2 Опазване на химичното състояние на подземните води от замърсяване и влошаване; 

EW_1 Намаляване на водовземането чрез въвеждане на водоспестяващи технологии и др.
ИП е допустима спрямо целите и мерките за постигане на добро състояние на водите, определени в ПУРБ 2022-2027 г. и не се очаква да окаже значително въздействие върху водите, при спазване на описаните мерки.

Съгласно Планът за управление на риска от наводнения (ПУРН) 2022-2027 г. в Дунавски район, ИП не попада в район със значителен потенциален риск от наводнения (РЗПРН), което дава основание за неговата реализация и допустимост спрямо ПУРН 2022-2027 г., като предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятни последици.
Въздействие върху почвите и земните недра

Въздействие по време на монтажните работи и експлоатацията

Реализирането на инвестиционното предложение не е свързано с въздействия върху почвите и земните недра по време на монтажните работи и експлоатацията.
Въздействие върху ландшафта

По време на монтажните работи и експлоатация

По време  на монтажните работи не се предвиждат мащабни дейности, които могат да доведат до съществени изменения или трансформация в съществуващия ландшафт.
              2. Въздействие върху елементи от Националната екологична мрежа, включително на разположените в близост до инвестиционното предложение.
Местоположението на територията, предмет на инвестиционното предложение не попада в границите на защитени територии по смисъла на Закона за защитените територии, както и в границите на защитени зони (НАТУРА 2000 места) по смисъла на ЗБР. Инвестиционното предложение няма вероятност да окаже значително отрицателно въздействие върху природни местообитания, популации и местообитания на видове, предмет на опазване в защитени зони.

3. Очакваните последици, произтичащи от уязвимостта на инвестиционното предложение от риск от големи аварии и/или бедствия.
При инвестиционното предложение няма риск от големи аварии и/или бедствия.

4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).
Няма да се появи отрицателно въздействие върху населението и човешкото здраве; биологичното разнообразие; земните недра; почвите; водите; климата и атмосферния въздух; материалните активи; културното наследство и ландшафта по време на монтажа на оборудването и на експлоатацията на инвестиционно предложение, включително по вид и естество. 

Оценка на въздействията:

· Фаза на изпълнение на инвестиционното предложение:

· Одобрение на проекта по интервенцията; Монтаж;Експлоатация.

· Вид на въздействието:

· положително;

· непряко.

· Естество на въздействието:

· вероятност за въздействие - няма вероятност;

· степен - ниска;

· пространствен обхват - локално (Л);

· очаквано настъпване - не се очаква; 

· продължителност - краткотрайно;

· честота - временно;

· обратимост - обратимо;

· интензивност - ниска интензивност; 

· комплексност на въздействието –не.

Въз основа на методологията, описана по-горе, може да се направи следното обобщение по отношение на вида на въздействието: 

По време на монтажа на оборудването няма вероятност за отрицателно въздействие от монтажните работи, засягащо основно въздуха и растителния и животинския свят. То ще е предимно с ниска степен, в границите на заетата от ИП територия, като очакваното въздействие ще е в основната си степен локално, краткотрайно, временно, основно обратимо, с ниска интензивност, като не се очаква комплексност на въздействието. Очаква се и положително въздействие върху населението от разкриване на нови работни места, както и върху материалните активи.

5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).
Не се очаква въздействие върху географски район, население, населени места и др. 

6. Вероятност, интензивност, комплексност на въздействието.
Реализацията на ИП не предполага вероятност за значително отрицателно въздействие върху околната среда. Възможни вредни въздействия могат да бъдат реализирани при форсмажорни обстоятелства, свързани с природни бедствия и катастрофи, както и от действия предизвикани от субективни фактори.
По време на реализацията на инвестиционното предложение няма вероятност да се появи въздействие от монтажните дейности, като ако има такова, ще е отрицателно и краткосрочно. Не се очаква се да се появи отрицателно въздействие върху въздуха, растителния и животинския свят. 

По време на нормална експлоатация на ИП няма вероятност за поява на отрицателно въздействие върху околната среда и населението. 
7. Очакваното настъпване, продължителността, честотата и обратимостта на въздействието.
Продължителността на въздействието се очаква да бъде краткотрайно (за срока на извършваните монтажните работи), а честотата се очаква да бъде малка и въздействието - обратимо за някои от компонентите на околната среда като въздуха. 
8. Комбинирането с въздействия на други съществуващи и/или одобрени инвестиционни предложения.
Не се идентифицират инвестиционни предложения, планове и програми, чието въздействие е възможно да се комбинира с въздействието от настоящото инвестиционно предложение. В този смисъл не следва да се очаква комбинирано въздействие по време на реализиране и експлоатация на ИП.

9. Възможността за ефективно намаляване на въздействията.
Не се очакват значителни отрицателни въздействия при реализацията и експлоатацията на инвестиционното предложение. Не се разглеждат допълнителни възможности за намаляване на тяхната степен.

              10. Трансграничен характер на въздействието.
Поради местоположението на разглежданото инвестиционно предложение, не се очаква трансгранично въздействие.

11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.
От реализацията на инвестиционното предложение не се очакват значителни отрицателни въздействия върху околната среда и населението. 

Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве са:
Организиране на разделно събиране на отпадъците, при наличие на такива.

Недопускане на разпиляване и замърсяване на прилежащи площи.

Спазване на всички приложими мерки за ограничаване на неорганизираните емисии.

Да се изпълняват приложимите мерки в Програмите от мерки към ПУРБ 2022-2027г. и ПУРН 2022-2027 г., вкл. техните становища по ЕО.

С цел ограничаване емитирането на шумови нива, за целите на монтажа на предвидените съоръжения-пивотна система с оборудване и тяхната поддръжка при експлоатацията, да се използва технически изправна техника и да се спазват стриктно конкретните правила за работа.

Стриктно спазване на заложените мерки за ограничаване емитирането на прахови и газови емисии в атмосферата, както и ограничаване на шумовите нива;

Стриктно спазване на правилата за здравословни и безопасни условия на труд при извършване на монтажните работи и в хода на експлоатацията на ИП.

           V. Обществен интерес към инвестиционното предложение.
До момента на изготвяне на настоящата информация за преценяване на необходимостта от ОВОС не е проявен обществен интерес към инвестиционното предложение.
